**Seletuskiri Polli pargi kinnistu tasuta avaliku kasutamise lepingu lõpetamine**

Karksi Vallavalitsus ja OÜ Polli Mõis sõlmisid 08. aprillil 2016. aastal lepingu, millega vallavalitsus andis tasuta avalikuks kasutamiseks Polli pargi kinnistu, suurusega 5,9 ha.

OÜ Polli Mõis kohustus oli koostada Polli pargi hoolduskava hiljemalt 1. jaanuariks 2018. a ja vastavalt kavale teostada pargialal hooldustöid ning tagama kõikidele huvilistele juurdepääs pargi külastamiseks.

OÜ Polli Mõis tellis hoolduskava OÜlt AB Artes Terrae, milleks sai Keskkonnainvesteeringute Keskuselt toetust 50% hoolduskava maksumusest. Ülejäänud 50% maksis (4980€) OÜ Polli Mõis.

21. septembril 2020. a esitas OÜgu Polli Mõis juhatuse liige Kaido-Allan Lainurm Mulgi Vallavalitsusele taotluse, milles soovis 08.04.2016. a sõlmitud lepingu nr 4-3/5 ennetähtaegset lõpetamist ning pargi hoolduskava koostamise kulude hüvitamist summas 4980 eurot.

OÜ-ga Polli Mõis sõlmitud avaliku kasutuse lepingus on toodud Kasutusse andja ja Kasutaja kohustused punktis 3 ja 4.

***Väljavõte lepingust:***

***4. Kasutaja kohustused:***

***4.1.2 koostama Polli pargi hoolduskava hiljemalt 1. jaanauriks 2018;***

***4.1.9 kandma Polli pargi kasutamisega seotud ja/või säilimiseks vajalikud kulud;***

***4.1.10 tagama Polli pargi arendus- ja hooldustöödega kaasnevate kulutuste finantseerimise ning erinevatest struktuurifondidest raha taotlemisel omafinantseeringu;***

***………………..***

***8. Lepingu lõppemine ja ülesütlemine***

***8.5 lepingu lõppemisel, lõpetamisel või ülesütlemisel on Kasutaja kohustatud Polli pargi kinnistu Kasutusse andjale üle andma koos tema poolt omal kulul tehtud muudatuste ja parendustega seisukorras, milles Kasutaja Polli pargi oma valdusse sai arvestades Kasutaja Lepingujärgseid kohustusi.***